Rikunarita-ORG/Wikinium huggingface dataset:
# Termynkontrak

In finansies is 'n **termynkontrak** 'n kontrak tussen twee partye om 'n gespesifiseerde bate (genoem die "onderliggende bate") op 'n toekomstige dag ("vervaldatum") teen 'n prys wat vandag vasgestel word ("vervalprys") te lewer. Die party wat in terme van die termynkontrak onderneem om die onderliggende bate te koop is "lank" die termynkontrak. Terwyl die party wat onderneem om die onderliggende bate te verkoop "kort" is.

Termynkontrakte kan op twee maniere verhandel word:

* Beursverhandel (Engels: "futures")
* Oor die toonbank ("ODT") verhandel (Engels: "forwards")

'n Termynkontrak kan op twee maniere vereffen word:

* Fisiese lewering: Die verkoper van die termynkontrak lewer die onderliggende bate, terwyl die koper die vervalprys betaal.
* Kontant lewering: Geen fisiese lewering van die onderliggende bate nie maar die verskil in die vervalprys en die werklike prys van die onderliggende bate op die vervaldatum word betaal.

## Standaardisering van Termynkontrakte

Beursverhandelde termynkontrakte standaardiseer normaalweg die volgende eienskappe:

* Die onderliggende bate of finansiële instrument. Die onderliggende bate kan byvoorbeeld mielies of 'n rentekoers wees.
* Die tipe lewering (fisies of kontant).
* Die hoeveelheid en/of eenhede waarin lewering moet plaasvind. Dit kan byvoorbeeld 'n bedrag staatseffekte, 'n tonne-maat mielies of die aantal aandeel indekse wees.
* Die geldeenheid waarin die termynkontrak verhandel.
* Die graad waarin die onderliggende bate gelewer moet word.
* Die datum en tyd waarop die termynkontrak verstryk.
* Minimum prysbeweging van die onderliggende bate. Byvoorbeeld 20c per ton mielies.

### Kodes

Die meeste termynkontrak kodes kan in komponente opgebreek word. Die eerste letters dui die tipe termynkontrak aan, die volgende letter dui die maand en die laaste syfer die jaar waarin die termynkontrak verstryk aan.

Die maand-kodes is:

* Januarie = F
* Februarie = G
* Maart = H
* April = J
* Mei = K
* Junie = M
* Julie = N
* Augustus = Q
* September = U
* Oktober = V
* November = X
* Desember = Z

Voorbeeld: ALSIH2 is die ALSI (Top40 Alle Aandele Indeks van die Johannesburgse Effekte Beurs), Maart (H) 2012 (2).
# Shimane-prefektuur

Kaart
Vlag van die Shimane-prefektuur
**Shimane-prefektuur** (島根県, *Shimane-ken*?) is een van die 47 prefekture van Japan. Matsue is die hoofstad en belangrikste stedelike gebied.
# Monica Rial

|  |
| --- |
| Monica Rial |
|  |
| Geboortenaam | Monica Jean Rial |
| Geboorte | 5 Oktober 1975 (1975-10-05) Houston, Texas, Verenigde State |
| Nasionaliteit |  Amerikaner |
| Beroep(e) | Aktrise en skryfster |
| Aktiewe jare | 1999–nou |
| *Internet-rolprentdatabasis*-profiel |

**Monica Jean Rial** (gebore 5 Oktober 1975) is 'n Amerikaanse aktrise en skryfster. Sy is bekend vir haar rolle in die rolprente *Dragon Ball Z: Battle of Gods* (2013) en *Dragon Ball Z: Resurrection 'F'* (2015), en in die televisiereekse *Fairy Tail* (2009) en *Dragon Ball Z Kai* (2009).

## Filmografie

### Rolprente

* 1997: *Blue Seed Beyond*
* 2012: *Fairy Tail: Priestess of the Phoenix*
* 2013: *Dragon Ball Z: Battle of Gods*
* 2014: *Rurouni Kenshin Part II: Kyoto Inferno*
* 2015: *Dragon Ball Z: Resurrection 'F'*
* 2018: *Dragon Ball Super: Broly*

### Televisiereekse

* 1982: *Super Dimensional Fortress Macross*
* 1998: *Princess Nine*
* 1999: *Excel Saga*
* 1999: *Steel Angel Kurumi*
* 2001: *Noir*
* 2001: *Najica: Blitz Tactics*
* 2002: *Aquarian Age: Sign for Evolution*
* 2003: *D.N. Angel*
* 2003: *Full Metal Panic? Fumoffu*
* 2003: *Nanaka 6/17*
* 2004: *Burst Angel*
* 2004: *Tactics*
* 2004: *Moon Phase*
* 2005: *Reservoir Chronicle: Tsubasa*
* 2005: *Speed Grapher*
* 2005: *Air*
* 2007: *El Cazador de la Bruja*
* 2007: *Stigma of the Wind*
* 2008: *Rosario + Vampire*
* 2008: *Soul Eater*
* 2008: *Xam'd: Lost Memories*
* 2008: *Black Butler*
* 2008: *Michiko and Hatchin*
* 2009: *Fairy Tail*
* 2009: *Dragon Ball Z Kai*
* 2009: *Chrome Shelled Regios*
* 2009: *The Sacred Blacksmith*
* 2010: *Dance in the Vampire Bund*
* 2010: *Maid Sama!*
* 2010: *Highschool of the Dead*
* 2010: *Okami-san and Her Seven Companions*
* 2010: *Panty & Stocking with Garterbelt*
* 2011: *Deadman Wonderland*
* 2011: *Infinite Stratos*
* 2011: *Maken-Ki! Battling Venus*
* 2012: *Another*
* 2013: *WataMote: No Matter How I Look at It, It's You Guys' Fault I'm Not Popular!*
* 2013: *Rozen Maiden*
* 2014: *Selector Infected WIXOSS*
* 2015: *Assassination Classroom*
* 2015: *Show by Rock!!*
* 2015: *He Is an Ultimate Teacher*
* 2015: *Aoharu X Machinegun*
* 2017: *Saga of Tanya the Evil*
* 2017: *Restaurant to Another World*
* 2018: *Cardcaptor Sakura: Clear Card Arc*
* 2018: *Gen: Lock*

### Televisierolprente

* 2011: *Kaichou wa meido-sama! OVA*

### Video's

* 2012: *Mass Effect: Paragon Lost*
* 2013: *Sit Down with Panty and Stocking*

## Eksterne skakels

* Monica Rial in die Internet-rolprentdatabasis
* Monica Rial op X
# Die Wonderlike Avonture van Nils Holgerson

Die Wonderlike Avonture van Nils Holgerson (*ニルスのふしぎな旅, Nirusu no Fushigi na Tabi*) is 'n anime-verwerking van die 1906-roman *Nils Holgerssons underbara resa genom Sverige* deur die Sweedse skryfster Selma Lagerlöf.

'n Reeks van 52 episodes is van Januarie 1980 tot Maart 1981 op die Japannese netwerk NHK vertoon. Hierdie reeks was Pierrot se eerste produksie. Die anime was meestal getrou aan die oorspronklike teks, behalwe vir die voorkoms van Nils se troeteldierhamster en 'n groter rol wat aan *Smire the Fox* toegeken is.

Die musiek is geskryf deur die Tsjeggiese komponis Karel Svoboda; Yukihide Takekawa het die klankbaan vir sy oorspronklike Japannese uitsending en vir sommige ander lande verskaf.

## Verwysings
# Woordsoort

'n **Woordsoort** is 'n taalkundige kategorisering van woorde.

Die verskillende woordsoorte is:

* Selfstandige naamwoord
	+ Versamelnaam
	+ Verkleiningswoord (of diminutief)
* Byvoeglike naamwoord
	+ Telwoord
* Werkwoord
* Bywoord
* Voornaamwoord
* Lidwoord
* Voorsetsel (of preposisie)
* Voegwoord
* Tussenwerpsel

## Ander onderwerpe wat met woorde te doen het

* Etimologie
* Idiomatiese benamings vir mense
* Lettergreep
* Morfologie
* Samestelling
* Semantiek
	+ Sinoniem
	+ Antoniem
	+ Homofoon
	+ Homoniem

## Eksterne skakels

* Wikiwoordeboek het 'n inskrywing vir woordsoort.
# Laringeale konsonant

**Laringeale konsonante**, ’n term wat dikwels as ’n sinoniem van keelklank gebruik word, is konsonante wat hoofsaaklik in die larinks geartikuleer word: die faringeale (ook epiglottale) en glottale konsonante, en vir party tale uvulêre (of party uvulêre) konsonante.

Die term *laringeaal* word dikwels beskou as sinoniem met glottaal, maar die larinks bestaan uit meer as net die glottis (stemvoue): dit sluit ook die epiglottis en ariëpiglottiese voue in. In breë sin sluit laringeale artikulasies gevolglik die radikale konsonante in, wat die wortel van die tong betrek. Die verskeidenheid klanke wat in die larinks geproduseer word, is die onderwerp van voortgesette navorsing, en die terminologie word nog gevorm.

Die term *laringeale konsonant* word ook gebruik vir gelaringealiseerde konsonante wat in die boonste deel van die stemkanaal geartikuleer word, soos die Arabiese 'klemme' en Koreaanse 'gespanne' konsonante.

## Verwysings

## Bronne

* Ladefoged, Peter; Maddieson, Ian (1996). *The Sounds of the World's Languages*. Oxford: Blackwell. ISBN 0-631-19814-8.
* Miller, Amanda (2005), "Guttural vowels and guttural co-articulation in Ju|’hoansi". *Journal of Phonetics,* dl. 35, Nommer 1, Januarie 2007, pp 56–84.
# Incheon

| **Incheon** 인천
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Suid-Korea |
|  **Streek** | Sudogwon |
|  **Koördinate** | ﻿ / ﻿ |
|  **Stigting** | 1883 |
|  **Oppervlakte:** |   |
|  - Totaal | 1 062,63 vk km |
|  **Hoogte bo seevlak** | 15 m |
|  **Bevolking:** |   |
|  - Totaal (2020) | 2 954 955 |
|  - Bevolkingsdigtheid | 2 800/vk km |
|  **Tydsone** | UTC+9 (KST) |
|  **Burgemeester** | Park Nam-choon |
|  **Amptelike webwerf** | *incheon.go.kr* |

**Incheon** (Koreaans: 인천, [intɕʰʌ̹n], letterlik: "vriendelike rivier"), amptelik die **Metropolitaanse Stad Incheon** (인천광역시), is die derde grootste stad na die hoofstad Seoel en Busan in die noorde van Suid-Korea en is in die weste van die Koreaanse Skiereiland geleë. Die stad het 'n bevolking van 2 954 955 in 2020 gehad en beslaan 'n oppervlakte van 1 062,63 km².

Kaart van Incheon in 1930
Die stad is aan die Geelsee geleë en grens in die noorde aan Noord-Korea. Dit is die belangrikste lughawestad van Suid-Korea en huisves die reuse Incheon Internasionale Lughawe, wat die hoofstad Seoel bedien. Die lughawe het 'n gholfbaan, 'n spa, private slaapkamers, ysskaatsbaan, 'n kasino, binnenshuise tuine en 'n museum van die Koreaanse kultuur. Dit was een van die gasheerstede tydens die FIFA Sokker-Wêreldbekertoernooi in 2002 wat Japan en Suid-Korea saam aangebied het.

## Eksterne skakels

* Wikimedia Commons het meer media in die kategorie Incheon.
* (en)  Toerisme-inligting oor Incheon op Wikivoyage
* (ko)  Amptelike webwerf
* (en)  "Incheon". Encyclopædia Britannica. Besoek op 10 Julie 2025.
# Beta (letter)

|  |
| --- |
|  |
|

| Die Griekse alfabet |
| --- |
| Α α Alfa | Β β Beta |
| Γ γ Gamma | Δ δ Delta |
| Ε ε Epsilon | Ζ ζ Zeta |
| Η η Eta | Θ θ Theta |
| Ι ι Iota | Κ κ Kappa |
| Λ λ Lambda | Μ μ Mu |
| Ν ν Nu | Ξ ξ Ksi |
| Ο ο Omikron | Π π Pi |
| Ρ ρ Rho | Σ σ ς Sigma |
| Τ τ Tau | Υ υ Ypsilon |
| Φ φ Phi | Χ χ Chi |
| Ψ ψ Psi | Ω ω Omega |
| Letters nie meer in gebruik nie |
|  Digamma |  Koppa |
|  Stigma |  Sampi |
|  Heta |  Sho |
|  San |  |

 |

**Beta** (hoofletter **Β**, kleinletter **β**) is die tweede letter van die Griekse alfabet. In die Griekse numeriese stelsel het dit 'n waarde van 2. Die Latynse B en die Cyrilliese В is van die Griekse beta afkomstig.
# Indo-Ariese tale

| Indo-Ariese tale  |
| --- |
| Geografiese verspreiding: | Suid-Asië |
| Genetiese klassifikasie: | Indo-Europese tale  Indo-Irannese tale   **Indo-Ariese tale** |
| Onderafdelings: |
Dardies
Noordelike sone
Noordwestelike sone
Westelike sone
Sentrale sone
Oostelike sone
Suidelike sone
(die NW, W, S en O-sone sluit almal tale in wat tradisioneel as dialekte van Hindi beskou word)

 |
|
Verspreiding van Indo-Ariese tale |

Die **Indo-Ariese tale** is 'n subfamilie van die Indo-Irannese tale binne die Indo-Europese taalfamilie, saam met die Irannese tale en die Nuristani-tale. Die meer as 'n honderd tale word deur omtrent een miljard mense oorwegend in Noord- en Sentraal-Indië, Pakistan, Bangladesj, Nepal, Sri Lanka en die Maledive gepraat. Van die belangrikste Indo-Ariese tale sluit in Hindi-Oerdoe (Hindoestani), Bengaals en die klassieke taal Sanskrit. Ook Romani, wat deur Roma in Europa gepraat word, behoort aan die Indo-Ariese tale. Die mees afgeleë Indo-Ariese taal is egter Fidjiaanse Hindi, een van die drie amptelike tale van die eilandstaat Fidji in Oseanië.

Verspreiding van die Indo-Ariese tale binne die tale van Suid-Asië
Die Drawidiese tale, wat veral in Suid-Indië gepraat word, is nie aan die Indo-Ariese tale verwant nie, maar deur duisend jaar se taalkontak het hulle talle gemeenskaplike kenmerke ontwikkel. Dit vorm 'n taalfamilie in eie reg.

Die grootste tale (volgens moedertaalsprekers) is: Hindoestani (Hindi-Oerdoe, 325 miljoen), Bengaals (190 miljoen), Pandjabi (129 miljoen), Marathi (72 miljoen), Rajasthani (50 miljoen), Gujarati (47 miljoen), Awadhi (40 miljoen), Bhojpuri (40 miljoen), Maithili (34 miljoen), Oriya (32 miljoen), Saraiki (26 miljoen), Sindhi (24,5 miljoen), Magahi (20,7 miljoen), Chhattisgarhi (18 miljoen), Nepalees (16 miljoen), Singalees (16 miljoen), Angika (15 miljoen), Rangpuri (15 miljoen), Assamees (13 miljoen), Kannauji (9,5 miljoen), Hariyanavi (8 miljoen), Marwari (7,8 miljoen), Konkani (6 miljoen), Bundeli (5,6 miljoen), Kasjmiri (5,5 miljoen), Dogri (4 miljoen), Bhili (3,2 miljoen), Bagheli (2,7 miljoen), Garhwali (2,5 miljoen), Kumaoni (2 miljoen) en Braj (1,6 miljoen).

## Bronne

* (en)  Cardona, George; Jain, Dhanesh, reds. (2003). *The Indo-Aryan Languages*. Routledge. ISBN 978-0-415-77294-5.
* (en)  Masica, Colin (1991). *The Indo-Aryan Languages*. Cambridge: Cambridge University Press. ISBN 978-0-521-29944-2.

## Eksterne skakels

* Wikimedia Commons het meer media in die kategorie Indo-Ariese tale.
* (en)  "Ethnologue: Languages of the World, Seventeenth edition, Indo-Aryan". Ethnologue. Besoek op 16 April 2021.
* (en)  "Indo-Aryan languages". Encyclopædia Britannica. Besoek op 16 April 2021.
# Hakies

**Hakies** word gebruik om bykomende inligting in 'n sin aan te dui. Volgens die *Afrikaanse woordelys en spelreëls* (2017) moet inligting wat tussen hakies staan, in beginsel weggelaat kan word. Daar is geen spasie tussen die linkerhakie en die teks wat daarop volg nie, of tussen die regterhakie en die teks wat dit voorafgaan nie.

Daar word tipies tussen die volgende soort hakies onderskei:

* gewone hakies of ronde hakies: (...)
* krulhakies of akkolades: {...}
* skerphoekige hakies of punthakies: <....>
* vierkantige hakies, blokhakies of tekshakies: [...]

## Invoeging en byvoeging

* Hakies dui 'n parentese in die sin aan, bv: Hy het (hoewel teësinnig) die taak voltooi.
* Hakies dui alternatiewe, of opsionele getalle, letters of morfeme aan, bv: Sy het die blomme in 'n houer (blompot) gesit.
* Blokhakies dui verplaaste, veranderde of bygevoegde inligting in aanhalings aan. Kommentaar deur die outeur word ook tussen blokhakies geplaas.

## Bronne

* *Afrikaanse woordelys en spelreëls*, 2017. Kaapstad: Pharos

## Eksterne skakels

* Wikimedia Commons het meer media in die kategorie Hakies.
# Affiks

'n **Affiks** is 'n taalkundige term vir 'n woorddeel, wat opsig self nie betekenis dra nie, maar wat aan ander woorde geheg word om sodoende nuwe woorde te vorm.

## Tipes affikse

'n Affiks kan een van die volgende wees:

* 'n Voorvoegsel (prefiks)
* 'n Invoegsel (infiks)
* 'n Agtervoegsel (suffiks)
* 'n Omvoegsel
* 'n Betekenisdraende aanhegting

## Voorbeelde

* geslaap - die affiks "ge-" is 'n voorvoegsel
* houtjie - die affiks "-jie" is 'n agtervoegsel
# Biblioteek

Waardevolle boekdele in die Moskouse Nekrasof-biblioteek
Gepaste versierings by 'n stel trappe wat na Los Angeles se Sentrale Biblioteek lei
Biblioteek in die klooster Göttweig, Wachau, Oostenryk
'n Voorbeeld van 'n *reisende* of *rondgaande biblioteek*
'n **Biblioteek** is 'n georganiseerde versameling van inligtingshulpbronne, wat toeganklik gemaak word aan 'n vasgestelde gemeenskap vir verwysing of uitleen. Dit bied fisiese of digitale toegang tot materiaal, en kan in 'n fisiese gebou of kamer, òf 'n virtuele ruimte, òf albei wees.

'n Biblioteek se versameling items kan boeke, tydskrifte, koerante, manuskripte, films, kaarte, afdrukke en dokumente insluit. Mikrofilm, CD's, klankkassette, videobande, DVD's, Blu-ray-skywe, e-boeke, oudioboeke, databasisse en ander formate kan ook hier gestoor word.

Biblioteke kan wissel in grootte van 'n paar rakke met boeke, tot 'n paar miljoen items. In Latyn en Grieks, is die begrip van 'n boekrak verteenwoordig deur *Bibliotheca* en *Bibliothēkē* (Grieks: βιβλιοθήκη). Afgeleides van hierdie woord beteken **biblioteek** in meeste moderne tale, bv die Franse *bibliothèque*.

## Funksies

'n Openbare biblioteek verskaf dienste aan die algemene publiek. Gewoonlik word meeste van sy boeke beskikbaar gestel vir uitleen. As 'n reël reik biblioteke kaarte uit aan lede van die gemeenskap wat boeke wil uitneem, om seker te maak dat die boeke weer in goeie toestand terugbesorg word aan die biblioteek. Menige openbare biblioteek dien ook as gemeenskapsorganisasie wat dienste verskaf aan die publiek, soos leesgroepe, fotostate maak en gratis rekenaargebruik.

## Biblioteekstelsels

Die meeste Suid-Afrikaanse biblioteke maak van die Brocade of Slims-stelsel gebruik, wat in stand gehou en ontwikkel word deur Cipal en die Universiteit van Antwerpen, België.

Hierdie stelsel is oop vir die publiek om self die beskikbaarheid van 'n boek, beeld- of luistermateriaal, asook die inleweringsdatum van die uitgeleende materiaal, te wete te kom. Op hierdie manier kan die Internetgebruiker blitsvinnig vasstel watter bronne by sy naaste openbare biblioteek beskikbaar is. Deur te let op die Dewey-kode (bv. op die rugkant van die boek), kan die materiaal self ook makliker opgespoor word in die biblioteek.

Die volgende provinsies maak van die oop Brocade-stelsel gebruik:

* KwaZulu-Natal
* Limpopo
* Mpumalanga*[dooie skakel]*
* Noord-Kaap
* Noordwes
* Oos-Kaap
* Wes-Kaap

Tans word **Gauteng** en die **Vrystaat** uitgesluit, weens 'n ander geslote biblioteekstelsel in werking.

## Sien ook

* Lewende biblioteek

## Verwysings

## Eksterne skakels

* Wikimedia Commons het meer media in die kategorie Biblioteek.

* Wikiwoordeboek het 'n inskrywing vir biblioteek.

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. |
 |
# Nieu-Latyn

| Nieu-Latyn Lingua Neolatina |
| --- |
| Gepraat in: |  |
| Totale sprekers: |  |
| Taalfamilie: | Indo-Europees  Italies   Latyns-Faliskies    Latyn     **Nieu-Latyn**  |
| Skrifstelsel: | Latynse alfabet |
| Taalkodes |
| ISO 639-1: | *geen* |
| ISO 639-2: |  |
| ISO 639-3: | —  |
|  |
|

**Nieu-Latyn** (Latyn: *Lingua Neolatina*) is 'n weergawe van Latyn van ná die Middeleeue. Dit word veral gebruik in die werk van die wetenskaplike klassifikasiesisteem, en is algemeen aangewend vanaf die 1890's deur taalkundiges en wetenskaplikes.

'n Nieu-Latynse inskrywing by die Universiteit van Salamanca (in Spanje), wat die besoek van die toentertydse prins *Akihitum* (Akihito) en prinses *Michika* (Michiko) van Japan herdenk
Geleerdes in die studie van ou-Grieks en -Latyn bedoel met die woord alle gebruik van die Latynse taal ná die Renaissance (oftewel, ná die jaar 1600).

Die klassifikasiewerk gedoen deur Carolus Linnaeus behels die belangrikste gedeelte van die Nieu-Latynse teks. Ander belangrike bydraers was Isaac Newton en Leibniz.

Alhoewel veral die tweede helfte van die 19de eeu en die hele 20ste eeu gekenmerk was deur die algemene agteruitgang van Latyn as 'n belangrike onderwerp, het vele skrywers binne die Rooms-Katolieke kerk aangehou om Nieu-Latyn as skryftaal te gebruik. Die laaste werklik betekenisvolle oorspronklike letterkundige werk in Nieu-Latyn is gedoen deur John Milton.

'n Paar bekende letterkundige werke, veral in die genre van kinderboeke is in die 20ste eeu in Nieu-Latyn vertaal. 'n Paar voorbeelde is:

* *Alicia in Terra Mirabili* -- *Alice se avonture in wonderland*
* *Arbor Alma* -- *Die gewende boom*
* *Cattus Petasatus* -- *Die kat in die hoed*
* *Ferdinandus Taurus* -- *Ferdinand die bul*
* *Harrius Potter et Philosophi Lapis* -- *Harry Potter en die towenaar se steen*
* *Regulus* -- *Die klein prinsie*
* *Virent Ova, Viret Perna* -- *Groen eiers en ham*
* *Winnie Ille Pu* -- *Winnie-die-Poeh*
# Verenigde Koninkryk van die Nederlande

Koninkrijk der Nederlanden* (Nederlands)
*Keninkryk fan de Nederlannen* (Wes-Fries)
*Vereenegt Kinnekräich vun den Nidderlanden* (Luxemburgs)
*Royaume des Pays-Bas* (Frans)Koninkryk van die Nederlande**|

|  |  |  |
| --- | --- | --- |
|  | **1815 — 1830/1839** |  →  →  →
 |

 |
|

|  |  |
| --- | --- |
|  |  |
| Vlag | Wapen |

 |
| Leuse: *Je Maintiendrai* (Frans) *Ik zal handhaven* (Nederlands) *("Ek sal handhaaf")* |
| Volkslied: *Wien Neêrlands Bloed* *(Nederlands vir: "Van Nederlands Bloed")*  |
| Ligging of NederlandLigging van die Verenigde Koninkryk der Nederlande |
| **Hoofstad** | Amsterdam en Brussel |
| **Taal/Tale** | Nederlands, Wes-Fries, Luxemburgs, Frans |
| **Godsdiens** | Protestantisme, Rooms-Katolisisme |
| **Regering** | Monargie |
| **Koning** |  |
|  - 1815–1839 | Willem I |
| **Wetgewer** | State-Generaal van Nederland |
| **Historiese tydperk** | Nuwe tyd |
|  - Kongres van Wene | 16 Maart 1815 |
|  - Grondwet aangeneem | 24 Augustus 1815 |
|  - Belgiese Rewolusie | 25 Augustus 1830 |
|  - Verdrag van Londen | 19 April 1830 |
| **Geldeenheid** | Gulden |

|  |
| --- |
| **Staatskundige geskiedenis van die Nederlande** |
| Noordelike Nederlande | Suidelike Nederlande | Heilige Romeinse Ryk & Duitse Bond |
| Goue van Oos-Francië | Goue van Wes-Francië | Goue van Oos-Francië |
|
Gelre
Utrecht
Friesland
Groningen
Ommelanden |
Vlaandere
Brabant
Heneg.-Holland
(e.a.) |
Luik
Loon
Stavelot-Malmedy
Ravenstein
Horn
Thorn
Bouillon
Gronsveld
(e.a.) |
| 1384  Boergondiese Nederlande |
| 1482  Habsburgse Nederlande |
| 1543  Sewentien Provinsies (vanaf 1566 in opstand) |
| 1588  Republiek die Sewe Verenigde Nederlande | 1585  Spaanse Nederlande |
| 1713  Oostenrykse Nederlande |
| 1795  Bataafse Republiek | 1794  Eerste Franse Republiek |
| 1806  Koninkryk Holland |
| 1810  | 1804  |
| Eerste Franse Keiserryk |
| 1813  Vorstendom die Nederlande | 1814 Generaal- Goewernement |
| 1815  Verenigde Koninkryk die Nederlande | 1815  Groothertogdom Luxemburg |
|  1830  Koninkryk die Nederlande  |  1830  Koninkryk België  |  1848 & 1867  Groothertogdom Luxemburg  |

Die **Verenigde Koninkryk van die Nederlande** (1815–1830/1839) (Nederlands: *Verenigd Koninkrijk der Nederlanden*, Frans: *Royaume des Pays-Bas*) was deur die Kongres van Wene in 1815 gestig. Die Koninkryk bestaan uit Nederland (die voormalige Republiek van die Sewe Verenigde Nederlande) in die noorde en België (die vroeër Oostenrykse Nederlande) in die suide. Die Koning Willem I (1772–1843) was ook die Groothertog van Luxemburg en Hertog van Limburg, twee lande in die Duitse Bond.

Kaart wat die Verenigde Koninkryk van die Nederlande vertoon
1830 verklaar België naas die Belgiese Rewolusie sy onafhanklikheid en die Koninkryk van die Nederlande is gestig. Nederland erken die Belgiese onafhanklikheid in die Verdrag van Londen in 1839 aan.